

ANNESS

**Indikaturi**

Il-kisba tal-objettivi msemmija fl-Artikoli 3 u 4 għandha titkejjel abbażi tal-indikaturi li ġejjin, maqsumin skont l-Istat Membru u skont il-qasam ta’ intervent.

L-indikaturi għandhom jintużaw skont id-*data* u l-informazzjoni disponibbli, inkluża *data* kwantitattiva u/jew kwalitattiva.

**Indikaturi tal-output:**

* + - 1. l-għadd ta’ pjanijiet ta’ kooperazzjoni u appoġġ konklużi;
      2. l-għadd ta’ attivitajiet ta’ appoġġ tekniku mwettqa;
      3. ir-riżultati tal-attivitajiet ta’ appoġġ tekniku bħal pjanijiet ta’ azzjoni, pjanijiet direzzjonali, linji gwida, manwali, u rakkomandazzjonijiet;

**Indikaturi tar-riżultati:**

* + - 1. l-eżiti tal-attivitajiet ta’ appoġġ tekniku pprovdut, bħall-adozzjoni ta’ strateġija, l-adozzjoni ta’ att/liġi ġdid/a jew il-modifika ta’ wieħed/waħda eżistenti, l-adozzjoni ta’ proċeduri u azzjonijiet (ġodda) biex tissaħħaħ l-implimentazzjoni tar-riformi;

**Indikaturi tal-impatt:**

* + - 1. l-objettivi stabbiliti fil-pjanijiet ta’ kooperazzjoni u appoġġ, li nkisbu, fost l-oħrajn, bis-saħħa tal-appoġġ tekniku rċevut.

L-evalwazzjoni *ex post* imsemmija fl-Artikolu 16 għandha titwettaq mill-Kummissjoni bl-iskop ukoll li jiġu stabbiliti r-rabtiet bejn l-appoġġ tekniku u l-implimentazzjoni tal-miżuri rilevanti fl-Istat Membru kkonċernat bil-ħsieb li jissaħħu r-reżiljenza, it-tkabbir sostenibbli, l-impjiegi u l-koeżjoni.